《杂诗》
明代·区益

陶令归柴桑，种菊满东园。累累故侯瓜，五色耀青门。

物畅乃适故，身约道弥存。世路浩漫漫，是处有波澜。

变故在须臾，忧来原无端。朝为云中龙，暮为阱中猿。

黄雀岂不高，挟弹有王孙。遗荣如敝屣，弃置宁足论。

作者简介：广东高明人，字叔谦。少聪颖，博览群籍。嘉靖十九年举人，授都昌县知县。能恤民礼士，约束吏胥严而失使者欢。改知泰顺。募士击倭寇取胜，以功迁庆远府同知，补温州府。后因忤当道，归。有《阮溪草堂集》。